પ્રાપ્ત વિગતો મુજબ ચાલુ વર્ષે વરસાદ ઓછો થતાં શહેરના જીવાદોરી સમાન આશાપુરા ડેમ અને સેતુબંધ ડેમમાં ઓછું પાણી છે. આ જળાશયનું પાણી શહેરની જનતાને પીવા માટે ઉપયોગમાં લેવાય છે . જેથી ગણેશ વિસર્જન માટેના નવા સ્થળના નિર્ણય માટે પાલિકા પ્રમુખ અશોકભાઈ પીપળીયા, ઉપપ્રમુખ અર્પણાબેન આચાર્ય, કારોબારી ચેરમેન રાજેન્દ્રસિંહ જાડેજા, મામલતદાર બી જે ચુડાસમા તેમજ પોલીસ ઇન્સ્પેકટર રામાનુજ સહિત ત્રણે તંત્રની સંયુક્ત મિટિંગ મળવા પામી હતી. જેમા ગણેશ વિસર્જન શહેરથી ૫ કિમી દૂર વોરાકોટડા ગામ પાસે આવેલ કાળા પાણાની ખાણ ખાતે કરવાનું નક્કી કરાયુ હતું. ઉલ્લેખનીય છે કે જામનગર સહિત અનેક સ્થળોએ ગણેશ વિસર્જન માટે કૃત્રિત તળાવોનું પાલીકાઓ દ્વારા નિર્માણ કરવામાં આવ્યું છે.